* **Βαυαρία – Τυρόλο 5 μέρες 24-28.12.25. Αεροπορικώς**

**Χριστουγεννιάτικες αγορές !**

**1η Μέρα 24.12.25 | Θεσσαλονίκη – Πράγα – Μόναχο**

Συγκέντρωση νωρίς το πρωί στο αεροδρόμιο ‘’Μακεδονία’’ για την απευθείας πτήση μας στην Πράγα. Άφιξη, επιβίβαση στο λεωφορείο μας και αναχωρούμε για το Μόναχο. Άφιξη, τακτοποίηση στο ξενοδοχείο μας και στη συνέχεια ελεύθερος χρόνος για μια πρώτη γνωριμία με την πόλη.

**2η Μέρα 25.12.25 | Μόναχο – Περιήγηση πόλης – Προαιρετική εκδρομή στο Γκάρμις-Παρτενκίρχεν.**

Πρωινό και αναχώρηση για την περιήγηση μας στην πόλη. Θα δούμε την κεντρική πλατεία Μαριενπλατς με το παλαιό δημαρχείο, το επιβλητικό νέο δημαρχείο με τις 43 καμπάνες και τον κίονα της Παναγίας, με το χρυσό άγαλμά της. Θα συνεχίσουμε με την εκκλησία του Αγίου Πέτρου, η παλαιότερη εκκλησία του Μονάχου. Θα διασχίσουμε την Βικτουαλιενμαρκτ, μία ανοιχτή αγορά εδώδιμων ειδών με προϊόντα από όλο τον κόσμο. Θα δούμε στην εκκλησία του Αγίου Ιωάννη Νέπομουκ, ένα από τα αντιπροσωπευτικότερα δείγματα της αρχιτεκτονικής μπαρόκ και σπίτι των αδελφών Ασσαμ, την εκκλησία του Αγίου Μιχαήλ και αμέσως μετά στον καθεδρικό ναό της Παρθένου Μαρίας με τους χαρακτηριστικούς τρούλους ύψους 99 μέτρων! Προχωράμε στην Προμενάντεπλατς και στον ιστορικό Ναό του Σωτήρος (Salvatorkirche), ο οποίος το 1828 είχε παραχωρηθεί από το βασιλιά Λουδοβίκο Α΄ στον Ελληνισμό της πόλεως. Ακολουθεί η Τεατίνερστρασσε (πεζόδρομος με καταστήματα) και η Οντεόνσπλατς, συνεχίζουμε στη Ρέσιντεντςστρασσε και την πλατεία Μαξιμιλιανού Ιωσήφ, του πρώτου βασιλιά της Βαυαρίας. Εδώ βρίσκεται η κεντρική είσοδος του χειμερινού παλατιού (ρεσιντέντς) και του νεοκλασικού ρυθμού κτίριο της Όπερας του Μονάχου. Θα συνεχίσουμε με το Χόφμπροιχαους, από τις γνωστότερες μπυραρίες του Μονάχου, η οποία βρίσκεται στην ιδιοκτησία της Βαυαρικής κυβέρνησης και προχωρώντας θα βρεθούμε στο σπίτι, όπου ο Μότσαρτ το 1780 έγραψε την όπερα της Ιδομενέας. Τελειώνουμε την ξενάγηση στην πλατεία Μαριενπλατς απ’ όπου ξεκινήσαμε. Ελεύθερος χρόνος για να απολαύσετε τον περίπατό σας στους δρόμους της πόλης. Το απόγευμα **σας προτείνουμε** επίσκεψη στην Άνω Βαυαρία με αρχικό προορισμό την πανέμορφη κωμόπολη Γκάρμις-Παρτενκίρχεν (Garmisch-Partenkirchen), ένα από το δημοφιλέστερα θέρετρα της Γερμανίας και ένα από τα γνωστότερα χιονοδρομικά κέντρα της Ευρώπης. Εδώ φιλοξενήθηκαν το 1936 οι Χειμερινοί Ολυμπιακοί Αγώνες, που αποτέλεσαν και το λόγο για τον οποίο ενώθηκαν τα μέχρι τότε ξεχωριστά χωριά του Γκάρμις και του Παρτενκίρχεν που απείχαν μεταξύ τους μόλις ένα χιλιόμετρο. Το Garmisch (στα δυτικά) είναι μοντέρνο και αστικό, ενώ το Partenkirchen (στα ανατολικά) διατηρεί την παραδοσιακή βαυαρική γοητεία. Εκτός των σύγχρονων υποδομών για χειμερινά σπορ, η πόλη προσφέρει άπειρες δυνατότητες για πεζοπορία, ποδηλασία και φυσιολατρικό τουρισμό ιδιαίτερα κατά τους καλοκαιρινούς μήνες. Ελεύθερος χρόνος. Στη συνέχεια επιστροφή στο Μόναχο.

**3η Μέρα 26.12.25 | Μόναχο – Λίμνες Salzkammergut - Σάλτσμπουργκ.**

Πρωινό και αναχωρούμε για τις μοναδικές Λίμνες Salzkammergut. Θα επισκεφτούμε το Gmunden στις όχθες της λίμνης Traunsee, θα περάσουμε μπροστά από τη λίμνη Attersee και θα καταλήξουμε στην κοσμοπολίτικη κωμόπολη Mondsee, στις όχθες της οποίας θα έχουμε την ευκαιρία να θαυμάσουμε την ομώνυμη λίμνη και το μοναδικό τοπίο. Στη συνέχεια αναχωρούμε για το Σάλτσμπουργκ. Ξεκινάμε την ξενάγησή μας στο μοναδικό «κάστρο αλατιού», γενέτειρα του Μότσαρτ και πόλη μνημείο μιας άλλης ρομαντικής εποχής. Εδώ μπορείτε να περπατήσετε στους ατέλειωτους πεζόδρομους της παλιάς πόλης. Θα επισκεφτούμε, ακόμη, τους κήπους του ανακτόρου Μιραμπέλ δίπλα στον ποταμό Salzach. Διασχίζοντας τα ατμοσφαιρικά σοκάκια της πόλης, θα δούμε το σπίτι του Μότσαρτ, το Δημαρχείο, τον Καθεδρικό Ναό της πόλης και το Αββαείο του Aγ. Πέτρου. Ελεύθερος χρόνος και επιστροφής το Μόναχο.

**4η Μέρα 27.12.25 | Μόναχο - Ίνσμπρουγκ – Σέφελντ**

Πρωινό και στη συνέχεια θα αναχωρήσουμε για το Ινσμπρουγκ. Άφιξη και ξεκινάμε την περιήγηση μας στην πόλη που γνώρισε ημέρες δόξας στην κυριαρχία των Αψβούργων και ιδιαίτερα την εποχή της Μαρίας Θηρεσίας. Θα δούμε την Χρυσή Στέγη, την κεντρική λεωφόρο Μαρία Τερεζιενστράσε, τον Καθεδρικό Ναό του Αγίου Ιακώβου, τα ανάκτορα Χόφμπουργκ, το Μαυσωλείο του Μαξιμιλιανού και την Αψίδα του Θριάμβου. Στη συνέχεια θα αναχωρήσουμε για το πανέμορφο χωριό Σέφελντ που βρίσκεται ανάμεσα από τα βουνά Wetterstein και Karwendel. Άφιξη και ελεύθερος χρόνος να απολαύσετε το πανέμορφο μέρος το οποίο αποτελεί από το 1900 γνωστό τουριστικό χειμερινό κέντρο. Στη συνέχεια θα επιστρέψουμε στο Ίνσμπρουγκ οπού θα επισκεφτούμε την επονομαζόμενη "Ρομαντική Οδό" (RomantischenStrasse) για περπάτημα. Στη συνέχεια επιστροφή στο Μόναχο

**5η Μέρα 28.12.25 | Μόναχο – Πράγα – Πτήση επιστροφής**

Πρωινό και αναχωρούμε για την Πράγα. Άφιξη στην πρωτεύουσα της Τσεχίας και ακολουθεί σύντομη περιήγηση στην πανέμορφη πόλη της Πράγας. Θα επισκεφθούμε το πιο διάσημο μνημείο, το αστρονομικό ρολόι. Θα δούμε από κοντά γιατί εκατομμύρια επισκέπτες το επισκέπτονται και περιμένουν υπομονετικά με τις φωτογραφικές μηχανές και τα κινητά στα χέρια να χτυπήσουν οι καμπάνες, για να απαθανατίσουν το περίφημο Αστρονομικό Ρολόι να «παίρνει ζωή» μπροστά στα μάτια τους. Ελεύθερος χρόνος και στη συνέχεια αναχώρηση για το αεροδρόμιο για την πτήση της επιστροφής.

|  |  |
| --- | --- |
| **Βαυαρία - Τυρόλο 5 μέρες** | **Αναχώρηση: 24.12.25 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Μόναχο: Holiday Inn City Center or similar | 4\* | Πρωινό | 595€ | 485€ | 225€ | Πτήσεις με την Smartwings: Θεσσαλονίκη - Πράγα:05:25-06:35 Πράγα - Θεσσαλονίκη: 23:55-03:00 |
| **Στη τιμή περιλαμβάνονται:** Αεροπορικά εισιτήρια με Smartwings. Ένα προσωπικό αντικείμενο (40x20x25cm), μια αποσκευή 20kg και μια χειραποσκευή 8kg, ανά άτομο. Κλιματιζόμενο πούλμαν του γραφείου μας για τις μεταφορές και μετακινήσεις σύμφωνα με το πρόγραμμα. Πρωινό μπουφέ καθημερινά. Εκδρομές, περιηγήσεις, ξεναγήσεις όπως αναφέρονται στο αναλυτικό πρόγραμμα της εκδρομής. Έμπειρο Αρχηγό – Συνοδό του γραφείου μας. Ασφάλεια αστικής/επαγγελματικής ευθύνης. **Δεν περιλαμβάνονται:** Χρεώσεις αεροδρομίων , ΦΠΑ 165 € (ανά άτομο πληρωτέα στο γραφείο ). Είσοδοι σε μουσεία, αρχαιολογικούς χώρους, θεάματα και γενικά όπου απαιτείται . Δημοτικοί φόροι ξενοδοχείων. Check points 45€ ( ανά άτομο πληρωτέα στον προορισμό ). Προαιρετική εκδρομή στο Γκάρμις-Παρτενκίρχεν: 50€ το άτομο. Ό,τι ρητά αναφέρεται σαν προαιρετικό ή προτεινόμενο. |